# जोश (2000 फ़िल्म)

| जोश |
| --- |
|  **जोश** का पोस्टर |
| निर्देशक |
मंसूर ख़ान |
| लेखक |
नीरज वोरा निधि तुली आतिश कपाड़िया |
| पटकथा |
मंसूर ख़ान नीरज वोरा |
| निर्माता |
गणेश जैन |
| अभिनेता |
शाहरुख़ ख़ान, ऐश्वर्या राय, चन्द्रचूढ़ सिंह, शरद कपूर, प्रिया गिल  |
| संगीतकार |
अनु मलिक |
| प्रदर्शन तिथियाँ |
9 जून, 2000 |
| देश |
भारत |
| भाषा |
हिन्दी |

**जोश** सन् 2000 में बनी हिन्दी भाषा की फिल्म है। यह मंसूर ख़ान द्वारा निर्देशित और लिखित रूमानी एक्शन फिल्म है। इसमें शाहरुख़ ख़ान, ऐश्वर्या राय, चन्द्रचूढ़ सिंह और शरद कपूर हैं।

इसको 9 जून 2000 को जारी किया गया था और यह टिकट खिड़की पे सफल रही थी। 46वें फ़िल्मफ़ेयर पुरस्कारों में, जोश को सर्वश्रेष्ठ फ़िल्म और सर्वश्रेष्ठ निर्देशक सहित 5 नामांकन मिले थे।

## संक्षेप

गोवा के वास्को शहर में दो प्रतिद्वंद्वी गुंडों के समूह मौजूद हैं। एक हैं बिच्छू, जो स्थानीय निवासी हैं और दूसरे का नाम ईगल्स है। वह लोग अप्रवासी हैं। बिच्छू का नेता प्रकाश शर्मा (शरद कपूर) है। जबकि ईगल्स का नेतृत्व मैक्स (शाहरुख़ ख़ान) करता है। मैक्स अपनी शिक्षित और जुड़वां बहन शर्ली (ऐश्वर्या राय) के साथ रहता है। वह दोनों अनाथ हैं जो ईगल्स के अन्य सदस्यों के साथ मिलकर एक उपद्रवी मोटरसाइकिल समूह से जुड़े हैं। ये दोनों गिरोह एक दूसरे के कट्टर दुश्मन हैं और झगड़ों से बचने के लिए उन्होंने शहर की सीमा तय कर रखी है। उन्हें आम तौर पर फादर जैकब या शहर के पुलिस इंस्पेक्टर (शरत सक्सेना) द्वारा लड़ाई से रोका जाता है।

प्रकाश का भाई राहुल (चन्द्रचूढ़ सिंह) मुंबई में काम करने वाला एक सुशिक्षित बावर्ची है। वह दो साल बाद वास्को घूमने आता है। ईगल गैंग के इलाके में होते हुए वह शर्ली को देखता है और अंततः उसके प्रति गहरा आकर्षण विकसित कर लेता है। वह अब वास्को में बसने और पेस्ट्री की दुकान खोलने का फैसला करता है। इस बीच, वह अनजाने में ईगल-बिच्छू प्रतिद्वंद्विता का हिस्सा बन जाता है और शर्ली के करीब आ जाता है। हालाँकि, मैक्स और ईगल्स, राहुल के यहाँ बस जाने को मंजूरी नहीं देते हैं और उसकी दुकान को नष्ट कर देते हैं।

## मुख्य कलाकार

* शाहरुख़ ख़ान — मैक्स
* ऐश्वर्या राय — शर्ली
* चन्द्रचूढ़ सिंह — राहुल
* शरद कपूर — प्रकाश
* प्रिया गिल — रोज़न
* शरत सक्सेना — पुलिस इंस्पेक्टर
* विवेक बासवानी — सावियो
* अंजान श्रीवास्तव — मैस्करेनस
* सुहास जोशी — राहुल की माता
* नादिरा — श्रीमती लोइसे
* श्रद्धा निगम — प्रकाश की प्रेमिका
* सुशांत सिंह — गोटिया

## संगीत

इस फिल्म का संगीत अनु मलिक द्वारा रचित किया गया है। गीत समीर और नितिन रायकवार द्वारा लिखे गए हैं। एल्बम हिट थी और गीत "अपुन बोला", "हाय मेरा दिल" और "हम तो दिल से हारे" लोकप्रिय थे।

| Untitled |
| --- |
|   |

सभी अनु मलिक द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "सैलारु सैलारे" | समीर | मनो, सुरेश पीटर्स | 5:37 |
| 2. | "हाय मेरा दिल" | समीर | उदित नारायण, अलका याज्ञिक | 4:11 |
| 3. | "अपुन बोला" | नितिन रायकवार | शाहरुख़ ख़ान, हेमा सरदेसाई | 4:27 |
| 4. | "मेरे ख़्यालों की मल्लिका" | समीर | अभिजीत | 4:58 |
| 5. | "ज़िंदा है हम तो" | नितिन रायकवार | अभिजीत, जॉली मुखर्जी, हेमा सरदेसाई | 4:50 |
| 6. | "हम तो दिल से हारे" | समीर | उदित नारायण, अलका याज्ञिक | 5:08 |

## नामांकन और पुरस्कार

| वर्ष | नामित कार्य | पुरस्कार | परिणाम |
| --- | --- | --- | --- |
| 2001 | गणेश जैन | फ़िल्मफ़ेयर सर्वश्रेष्ठ फ़िल्म पुरस्कार | नामित |
| मंसूर ख़ान | फ़िल्मफ़ेयर सर्वश्रेष्ठ निर्देशक पुरस्कार | नामित |
| शरद कपूर | फ़िल्मफ़ेयर सर्वश्रेष्ठ खलनायक पुरस्कार | नामित |
| अनु मलिक | फ़िल्मफ़ेयर सर्वश्रेष्ठ संगीत निर्देशक पुरस्कार | नामित |
| अलका याज्ञिक ("हाय मेरा दिल") | फ़िल्मफ़ेयर सर्वश्रेष्ठ पार्श्व गायिका पुरस्कार | नामित |

## सन्दर्भ

## बाहरी कड़ियाँ

* *जोश*  इंटरनेट मूवी डेटाबेस पर